ddrg/super_eurlex huggingface dataset:
(241)

Na základe uvedeného sú stanovené dumpingové rozpätia a rozpätia ujmy a dočasné sadzby cla takéto:



Spoločnosť Dumpingové rozpätie Rozpätie ujmy Dočasná colná sadzba Hunan Hualian China Industry Co., Ltd., Hunan Hualian Ebillion Industry Co., Ltd., Hunan Liling Hongguanyao China Industry Co., Ltd., a Hunan Hualian Yuxiang China Industry Co., Ltd. 26,8 % 45,3 % 26,8 % Guangxi Sanhuan Enterprise Group Holding Co., Ltd., a Guangxi Sanhuan Lucky Xinda Import & Export Co., Ltd. 31,2 % 85,3 % 31,2 % CHL International Ltd. a CHL Porcelain Industries Ltd. 30,0 % 109,3 % 30,0 % Shandong Zibo Niceton-Marck Huaguang Ceramics Limited, Zibo Huatong Ceramics Co., Ltd., Shandong Silver phoenix Co., Ltd., Niceton Ceramics (Linyi) Co., Ltd., a Linyi Jingshi Ceramics Co., Ltd. 17,6 % 76,0 % 17,6 % Guangxi Province Beiliu City Laotian Ceramics Co., Ltd. 23,0 % 44,8 % 23,0 % Všetci ostatní spolupracujúci vyvážajúci výrobcovia 26,6 % 76,1 % 26,6 % Všetky ostatné spoločnosti 58,8 % 109,3 % 58,8 %
(5)

Vývoz cukru z Únie do určitých blízkych miest určenia a tretích krajín, ktoré poskytujú výrobkom z Únie preferenčný dovozný režim, je v súčasnosti v obzvlášť priaznivom konkurenčnom postavení. Vzhľadom na chýbajúce vhodné nástroje vzájomnej pomoci pri riešení nezrovnalostí a s cieľom minimalizovať riziko podvodu a predchádzať akémukoľvek zneužitiu súvisiacemu s opätovným dovozom alebo uvedením cukru alebo izoglukózy mimo kvóty do Únie by sa niektoré blízke miesta určenia mali vylúčiť zo zoznamu oprávnených miest určenia.
(2)

Nariadením Komisie (ES) č. 620/2009 z 13. júla 2009, ktorým sa ustanovuje spravovanie dovoznej colnej kvóty pre vysokokvalitné hovädzie mäso ( 5 ), sa stanovujú pravidlá spravovania predmetnej colnej kvóty uplatňovaním metódy simultánneho preskúmania žiadostí o dovozné povolenie uvedenej v článku 144 ods. 2 písm. b) nariadenia (ES) č. 1234/2007. Doterajšie skúsenosti so spravovaním colnej kvóty Únie pre vysokokvalitné hovädzie mäso ukázali, že spravovanie tejto colnej kvóty je potrebné zlepšiť. Skúsenosti s uplatňovaním metódy vychádzajúcej zo zásady„skôr príde, skôr vybavený“ uvedenej v článku 144 ods. 2 písm. a) nariadenia (ES) č. 1234/2007 boli v iných odvetviach poľnohospodárstva uspokojivé. V záujme administratívneho zjednodušenia a predchádzania špekulatívnemu správaniu by sa mala colná kvóta pre dovoz vysokokvalitného hovädzieho mäsa pochádzajúceho z tretích krajín spravovať v súlade s článkami 308a až 308c ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva ( 6 ), ktorým sa stanovujú pravidlá spravovania colných kvót určených na uplatnenie podľa chronologického poradia dátumov prijatia colných vyhlásení. Ak sa dovozy riadia podľa týchto pravidiel, nemali by sa vyžadovať už žiadne ďalšie dovozné povolenia.
(5)

Referenčné laboratórium EÚ pre zdravie včiel predložilo dokument s názvom Základy pilotného projektu dohľadu v súvislosti so stratami na kolóniách včiel (Basis for a pilot surveillance project on honey bee colony losses) (k dispozícii na stránke: http://ec.europa.eu/food/animal/liveanimals/bees/bee_health_en.htm), ktorým sa členským štátom poskytujú usmernenia na vypracovanie ich štúdií zameraných na dohľad.
(2)

Obsah skúšok na získanie vodičského preukazu na vozidlá kategórie C1 by sa mal prispôsobiť rozdielnym charakteristikám vozidiel patriacich do tejto kategórie. Na rozdiel od vozidiel kategórie C, ktoré sú vyhradené na profesionálnu prepravu tovaru, kategória C1 je heterogénna a obsahuje širokú paletu vozidiel, ako sú vozidlá na rekreačné a osobné využitie, záchranné alebo hasičské vozidlá alebo úžitkové vozidlá využívané na profesionálne účely, pri ktorých však vedenie vozidla nie je hlavnou náplňou činnosti vodiča. Od vodičov takýchto vozidiel by sa nemalo vyžadovať, aby počas vodičskej skúšky preukazovali znalosti predpisov alebo zariadenia, ktoré sa vzťahujú na vodičov podliehajúcich právnym predpisom týkajúcim sa odvetvia profesionálnej dopravy, ako je nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy ( 3 ), a nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave ( 4 ). Takéto prispôsobenie existujúcich pravidiel by znížilo riziko, že vodiči budú jazdiť na preťažených vozidlách kategórie B s cieľom vyhnúť sa nákladom spojeným s odbornou prípravou a skladaním skúšok na vozidlách kategórie C alebo C1, a tak zlepšilo bezpečnosť na cestách. Minimalizovala by sa tým aj administratívna a finančná záťaž MSP a mikropodnikov, ktoré musia používať pri podnikaní takéto úžitkové vozidlá.
— v Írsku:

public company limited by shares,

public company limited by guarantee and having a share capital,
(7)

Na zabezpečenie toho, aby sa dovážaná zlomková ryža nepoužívala na iné účely, než na ktoré je určená, sú potrebné konkrétne ustanovenia. Bolo by preto potrebné, aby bolo oslobodenie od cla podmienené tým, aby dovozca prijal záväzok ohľadom použitia ryže a zložil colnú zábezpeku rovnajúcu sa neúčtovanému clu. Náležite spravovaná kvóta si vyžaduje, aby bola na spracovanie povolená primerane dlhá doba. Na to, aby bola zásielka tovaru prepustená do režimu voľného obehu, sa vyžaduje, aby členský štát vstupu vystavil kontrolnú kópiu T5 v súlade s nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva ( 7 ), ako vhodný prostriedok predstavujúci dôkaz o spracovaní. Ak k spracovaniu dochádza v členskom štáte, v ktorom je tovar prepustený do režimu voľného obehu, dôkaz o spracovaní môže byť zabezpečený prostredníctvom zodpovedajúceho národného dokumentu.
(12)

Palubné vybavenie, ktoré je v súlade so špecifikáciou ED-23C Eurocae, poskytuje zlepšené komunikačné vlastnosti. Malo by sa preto uprednostniť pred špecifikáciou ED-23B, kedykoľvek je to možné.
(5)

V záujme jasnosti by sa mali uverejniť rozpočtové stropy na rok 2012 pre režim jednotnej platby vyplývajúce z odpočítania stropov stanovených pre platby uvedené v článkoch 52, 53, 54 a 68 nariadenia (ES) č. 73/2009 od stropov určených v prílohe VIII k tomu istému nariadeniu. Suma, ktorá sa má odpočítať od stropu uvedeného v danej prílohe VIII s cieľom financovať osobitnú podporu ustanovenú v článku 68 nariadenia (ES) č. 73/2009, zodpovedá rozdielu medzi celkovou výškou osobitnej podpory oznámenej členskými štátmi a sumami oznámenými na financovanie osobitnej podpory v súlade s článkom 69 ods. 6 písm. a) toho istého nariadenia. Ak sa členský štát, ktorý uplatňuje režim jednotnej platby, rozhodne poskytnúť podporu uvedenú v článku 68 ods. 1 písm. c), zahrnie sa suma oznámená Komisii do stropu režimu jednotnej platby, keďže táto podpora má formu zvýšenia jednotkovej hodnoty a/alebo počtu platobných nárokov poľnohospodára.
Prepis z ruštiny do angličtiny

Prepis z bieloruštiny do angličtiny

Rektor bieloruskej štátnej univerzity. Zodpovedný za vylúčenie niekoľkých študentov z Bieloruskej štátnej univerzity za to, že sa zúčastnili na demonštrácii 19. decembra 2010 a ďalších pokojných demonštráciách v roku 2011.

Zodpovedná za vykonávanie politicky motivovaných administratívnych a trestnoprávnych sankcií voči zástupcom občianskej spoločnosti. Sudkyňa na Puchovičiskom obvodnom súde. Nezákonne zamietla návrh Natalje Iliničovej týkajúci sa opätovného zaradenia do učiteľského zboru na strednej škole v Talkove.

Rektorka medzinárodného humanitno-ekonomického inštitútu. Zodpovedná za vylučovanie študentov zapojených do protestov po voľbách v decembri 2010 zo školy.

Priamo sa zapojila do justičnej represie voči pokojnej demonštrácii 19. decembra 2010. Dňa 20. decembra 2010 odsúdila na desať dní väzenia aktivistov občianskej spoločnosti Pavala Šlamického, Michajla Pjatrenka, Jauhena Batura a Tatianu Grybouskaju a na jedenásť dní väzenia Tornike Berydzeho. Spôsob, akým proces viedla, bol jasným porušením trestného poriadku. Umožnila, aby sa použili dôkazy a svedectvá, ktoré neboli relevantné vo vzťahu k obvineným.

Námestníčka ministra spravodlivosti zodpovedná za právnu podporu inštitúcií, ktoré vypracúvajú právne a regulačné akty. Do jej funkčnej náplne patrí aj dohľad nad vypracúvaním právnych predpisov.

Aktívne sa zapájal do represie voči občianskej spoločnosti v Bielorusku. Ako bývalý námestník riaditeľa KGB, ktorý zodpovedal za zamestnancov a ich pracovnú náplň, bol zodpovedný za represiu KGB voči občianskej spoločnosti a demokratickej opozícii. V máji 2012 prevelený k záložným jednotkám.

Bol priamo zapojený do potláčania pokojných demonštrácií zo stany súdnej moci 19. decembra 2010. Dňa 20. decembra 2010 odsúdil aktivistov občianskej spoločnosti Ihara Paškoviča, Dzimtryho Pašyka, Antona Davydzenku, Artsema Liaudanskeho a Artsema Kuzmina na 10 dní odňatia slobody. Spôsob, akým proces viedol, bol jasným porušením trestného poriadku. Umožnil, aby sa použili dôkazy a svedectvá, ktoré sa netýkali obvinených osôb.

14.

Bandarenka Siarhei Uladzimiravich Bondarenko Sergei Vladimirovich

БАНДАРЭНКА, Сяргей Уладзiмiравiч

БОНДАРЕНКО, Сергей Владимирович

Adresa: Department of law of administration of Pervomaysky districtChornogo K. 5 office 417Tel.: +375 17 2800264
(3)

Na základe binomiálneho rozdelenia pravdepodobnosti možno vypočítať, že preskúmaním 642 vzoriek je možné viac ako s 99 % istotou identifikovať vzorku, ktorá obsahuje rezíduá pesticídov nad limit určenia (LOD) za predpokladu, že najmenej 1 % produktov obsahuje rezíduá presahujúce daný limit. Odber týchto vzoriek by mal byť úmerne rozdelený medzi členskými štátmi podľa počtu obyvateľov, pričom by to mal byť každý rok odber minimálne 12 vzoriek v prípade každého produktu.
(3)

Nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry ( 2 ) sa v súčasnosti preskúmava v kontexte reformy spoločnej politiky v oblasti rybného hospodárstva. Uvedené nariadenie ustanovuje pozastavenie ciel na určité produkty rybného hospodárstva. S cieľom zlepšiť ucelenosť systému a zefektívniť postupy autonómnych preferenčných režimov Únie pre produkty rybného hospodárstva by sa mal zaviesť istý počet autonómnych colných kvót, ktoré by nahradili pozastavené clá, pričom nariadenie (ES) č. 104/2000 by sa malo primeraným spôsobom zmeniť a doplniť. Nové autonómne colné kvóty by mali mať dostatočný objem, aby sa zabezpečilo primerané zásobovanie Únie surovinami rybného hospodárstva a aby sa zaručila predvídateľnosť a kontinuita dovozu.
(6)

Keďže toto nariadenie predstavuje vykonávacie opatrenie uvedené v článku 8 ods. 5 a článku 10 ods. 5 nariadenia (ES) č. 216/2008, príloha III k nariadeniu Rady (EHS) č. 3922/91 ( 2 ) a smernica Európskeho parlamentu a Rady 2004/36/ES ( 3 ) sa považujú za zrušené v súlade s článkom 69 ods. 3 a článkom 69 ods. 5 nariadenia (ES) č. 216/2008. Príloha III by však mala ostať dočasne v platnosti do vypršania prechodných období predpokladaných v tomto nariadení a v oblastiach, v ktorých ešte neboli prijaté vykonávacie opatrenia. Rovnako aj smernica 2004/36/ES by sa mala dočasne uplatňovať do vypršania prechodných období predpokladaných v tomto nariadení.
Na nečistoty, ktoré nie sú relevantné, sa to vzťahuje iba v prípade, že sú prítomné v množstve ≥ 1 g/kg

5.3. Analytické metódy na účely monitorovania vrátane mier zhodnocovania a limitov kvantifikácie a detekcie prípadného výskytu účinnej látky a jej rezíduí v/na potravinách rastlinného a živočíšneho pôvodu alebo krmivách a iných výrobkoch (nie je potrebné, ak účinná látka anivýrobky, ktoré sa ňou ošetrujú, neprichádzajú do styku so zvieratami určenými na výrobu potravín, potravinami rastlinného alebo živočíšneho pôvodu alebo krmivami)

Hodnotenie tohto parametra sa vykonáva v súlade so stratégiou sekvenčného testovania pre podráždenie a poleptanie pokožky, ktorá sa uvádza v dodatku k testovaciemu usmerneniu B.4. Akútna toxicita: podráždenie/poleptanie kože [príloha B.4 k nariadeniu (ES) č. 440/2008]

Hodnotenie tohto parametra sa vykonáva v súlade so stratégiou sekvenčného testovania pre podráždenie a poleptanie oka, ktorá sa uvádza v dodatku k testovaciemu usmerneniu B.5. Akútna toxicita: podráždenie/poleptanie oka [príloha B.5 k nariadeniu (ES) č. 440/2008]

— dostupné informácie naznačujú, že by látka mala byť klasifikovaná ako látka, ktorá spôsobuje senzibilizáciu alebo poleptanie pokožky, alebo

Lokálna skúška lymfatických uzlín (LLNA), prípadne jej redukovaná verzia, je pri testovaní in vivo prvou voľbou. Použitie iného testu senzibilizácie pokožky je potrebné zdôvodniť.

2. testovanie in vivo.

— v prípade pozitívneho výsledku niektorej zo štúdií genotoxicity in vitro sa zvážia vhodné štúdie genotoxicity in vivo.

— požaduje sa test génovej mutácie in vitro na baktériách, cytogenetický test in vitro na bunkách cicavcov a test génovej mutácie in vitro na bunkách cicavcov,

— posúdenie dostupných údajov o genotoxicite in vivo,

8.5.1. Štúdia génových mutácií in vitro na baktériách

8.5.2. Cytogenetická štúdia in vitro na bunkách cicavcov

8.5.3. Štúdia génových mutácií in vitro na bunkách cicavcov

8.6. Štúdia genotoxicity in vivo Posúdenie tohto sledovaného parametra sa skladá z týchto postupných krokov: — V prípade pozitívneho výsledku niektorej štúdie genotoxicity in vitro a ak nie sú ešte k dispozícii výsledky štúdie in vivo, žiadateľ navrhne/uskutoční vhodnú štúdiu genotoxicity in vivo na somatických bunkách. — Ak je niektorý z testov génových mutácií in vitro pozitívny, uskutoční sa test in vivo na prešetrenie neplánovanej syntézy DNA. — V závislosti od výsledkov, kvality a relevantnosti všetkých dostupných údajov môže byť potrebný druhý test in vivo na somatických bunkách. — Ak má štúdia somatických buniek in vivo pozitívny výsledok, mal by sa na základe všetkých dostupných údajov vrátane toxikokinetických dôkazov zvážiť potenciál pre mutagénnosť zárodočných buniek, aby sa preukázalo, že látka sa dostala do testovaného orgánu. Ak nemožno vyvodiť jednoznačné závery o mutagénnosti zárodočných buniek, musí sa zvážiť ďalšie skúmanie.

ADS
(4)

Pri určovaní pridelených kvót na základné laboratórne alebo analytické použitie sa musí zabezpečiť dodržiavanie množstvových limitov ustanovených v článku 10 ods. 6, a to pomocou uplatnenia nariadenia Komisie (EÚ) č. 537/2011 z 1. júna 2011 o mechanizme prideľovania množstiev kontrolovaných látok, ktoré sú v Únii povolené na laboratórne a analytické použitie podľa nariadenia Európskeho parlamentu a Rady (ES) č. 1005/2009 o látkach, ktoré poškodzujú ozónovú vrstvu ( 2 ). Vzhľadom na to, že dané množstvové limity sa týkajú aj čiastočne halogénovaných chlórfluórovaných uhľovodíkov povolených na laboratórne a analytické použitie, predmetom tohto pridelenia by mala byť aj výroba a dovoz halogénovaných chlórfluórovaných uhľovodíkov na tieto použitia.
(5)

V súlade s nariadením Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva ( 3 ), ak sa zdá, že povolenia na rybolov alebo rybolovné možnosti udelené Únii na základe nového protokolu sa v plnej miere nevyužívajú, Komisia o tom informuje dotknuté členské štáty. Ak členský štát neodpovie v lehote, ktorú určí Rada, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť.
(11)

Členské štáty, ktoré majú Aténsky protokol ratifikovať alebo k nemu pristúpiť, by tak mali podľa možnosti urobiť súčasne. Členské štáty by si preto mali vymieňať informácie o stave svojich procesov ratifikácie alebo pristúpenia s cieľom pripraviť, pokiaľ je to možné, súčasné uloženie listín o ratifikácii alebo pristúpení. Členské štáty by pri ratifikácii Aténskeho protokolu alebo pristúpení k nemu mali vzniesť výhradu uvedenú v usmerneniach IMO,
(9)

Na tento účel by sa mali určiť technické podrobnosti prenosu ďalších informácií požadovaných členskými štátmi podľa článku 9 ods. 2 smernice 2008/9/ES. Mali by sa predovšetkým určiť kódy na prenos týchto informácií. Kódy uvedené v prílohe III k tomuto nariadeniu vypracoval Stály výbor pre administratívnu spoluprácu (SCAC – Standing Committee on Administrative Cooperation) na základe informácií požadovaných členskými štátmi na účely uplatňovania článku 9 ods. 2 smernice 2008/9/ES.
(9)

So zreteľom na špecifickú zemepisnú situáciu Malty, krátke vzdialenosti v cestnej doprave, obmedzenú cestnú sieť a neúmerné bremeno, ktoré by zber údajov predstavoval pre maltské orgány, by sa Malte mala poskytnúť výnimka.
(4)

Celkový povolený výlov (TAC) by sa mal určovať na základe dostupných vedeckých odporúčaní, pričom by sa mali zohľadniť biologické a sociálno-ekonomické aspekty a zároveň by sa malo zabezpečiť spravodlivé zaobchádzanie s jednotlivými odvetviami rybolovu, ako aj na základe názorov vyjadrených počas konzultácií so zainteresovanými stranami, a to najmä na stretnutiach s poradným výborom pre rybolov a akvakultúru a príslušnými regionálnymi poradnými radami.
(26)

Príslušné orgány by mali mať právomoc efektívne plniť svoje monitorovacie povinnosti a prijímať všetky opatrenia potrebné na zabezpečenie toho, aby poskytovatelia platobných služieb dodržiavali toto nariadenie vrátane vybavovania sťažností. Členské štáty by mali zabezpečiť aj to, aby sťažnosti na používateľov platobných služieb, ktorí nedodržiavajú toto nariadenie, mohli byť podávané a vybavované účinným a efektívnym spôsobom, a to správnymi alebo súdnymi prostriedkami. S cieľom dodržiavať toto nariadenie by príslušné orgány rôznych členských štátov mali spolupracovať navzájom a v prípade potreby s Európskou centrálnou bankou (ďalej len „ECB“) a národnými centrálnymi bankami členských štátov a inými príslušnými orgánmi, ako napríklad Európskym orgánom dohľadu (Európskym orgánom pre bankovníctvo) zriadeným nariadením Európskeho parlamentu a Rady (EÚ) č. 1093/2010 ( 8 ) (ďalej len „EOB“), určenými podľa právnych predpisov Únie alebo vnútroštátnych právnych predpisov, ktoré sa uplatňujú na poskytovateľov platobných služieb.
(15)

Toto nariadenie by nemalo mať vplyv na právo členských štátov rozhodnúť o tom, ktoré vnútroštátne orgány majú plniť povinnosti vyplývajúce z tohto nariadenia. Členské štáty by mali mať možnosť prispôsobovať funkcie a povinnosti v súvislosti s IMI svojim vnútorným administratívnym štruktúram, ako aj plniť potreby špecifických pracovných postupov v rámci IMI. Členské štáty by mali mať možnosť vymenovať dodatočných koordinátorov IMI, ktorí samostatne alebo spoločne v inými koordinátormi vykonávajú úlohy národných koordinátorov IMI pre určitú oblasť vnútorného trhu, správnu zložku, geografický región alebo podľa iného kritéria. Členské štáty by mali informovať Komisiu o koordinátoroch IMI, ktorých vymenovali, ale nemali by mať povinnosť uvádzať v systéme IMI dodatočných koordinátorov IMI, ak sa to nepožaduje na jeho riadne fungovanie.
2. Multifunkčný prístroj (tzv. multimediálne centrum do motorových vozidiel – „multimedia centre for motor vehicles“) druhu používaného v motorových vozidlách, s rozmermi približne 17 × 5 × 16 cm. Pod jedným krytom sa nachádza rozhlasový prijímač, prístroj na reprodukciu zvuku a videa a farebný displej s technológiou na báze tekutých kryštálov (LCD) s rozmerom uhlopriečky obrazovky približne 8 cm (3,5 palca). Prístroj je vybavený konektormi, ktoré umožňujú prijímanie videosignálov z externých zdrojov ako napríklad z kamerového systému na cúvanie. Prístroj môže reprodukovať zvuk a obrázky z USB kľúča. Prístroj sa predkladá s diaľkovým ovládaním. K prístroju je možné pripojiť ďalší displej.

8528 59 70
(6)

Podľa francúzskych plánov musia byť všetky dovážané zásielky živých zvierat alebo produktov živočíšneho pôvodu predložené na určených miestach vstupu v departmánoch, kde budú predmetom veterinárnych kontrol. Plány preukazujú, že pri ich vykonávaní sa účinne zabráni odosielaniu zásielok, ktoré nie sú v súlade s požiadavkami príslušných právnych predpisov Únie, do iných častí územia Únie. To sa dosiahne vďaka pečiatke na spoločných veterinárnych dokladoch o vstupe živých zvierat alebo produktov živočíšneho pôvodu schválených na dovoz do departmánov, na ktorej je uvedené, že sú obmedzené na používanie iba na území príslušného departmánu. Dovozcovia sú informovaní, že tieto živé zvieratá, produkty z nich odvodené alebo produkty živočíšneho pôvodu nie je možné odosielať do iných častí územia Únie a príslušné orgány francúzskych zámorských departmánov túto požiadavku monitorujú pri schvaľovaní osvedčení na obchod vo vnútri Únie.
(8)

S cieľom uplatniť ročný rozpočtový strop by sa mali náklady na prevod v rámci Únie zahrnúť tam, kde je to vhodné, do celkového finančného príspevku, ktorý je pre jednotlivé členské štáty k dispozícii na vykonávanie plánu distribúcie na rok 2013. Okrem toho, pokiaľ ide o dokončenie platobných transakcií v prípade výrobkov získaných na trhu, by sa termíny stanovené v článku 3 ods. 3 a článku 9 nariadenia (EÚ) č. 807/2010 pre podávanie žiadostí o platby a realizovanie platieb príslušnými orgánmi mali prispôsobiť tak, aby sa zabezpečilo, že zdroje pridelené v rámci plánu distribúcie na rok 2013 sú oprávnené na podporu Únie, iba ak sa dané platby uskutočnia v rozpočtovom roku 2013.
Komisia by mala pravidelne podávať Európskemu parlamentu a Rade správy o účinkoch systému podľa tohto nariadenia. Päť rokov po nadobudnutí jeho účinnosti by Komisia mala podať správu Európskemu parlamentu a Rade o uplatňovaní tohto nariadenia a posúdiť potrebu revízie systému vrátane osobitného stimulačného opatrenia pre trvalo udržateľný rozvoj a dobrú správu vecí verejných ako aj ustanovení o dočasnom zrušení colných preferencií, a to so zreteľom na boj proti terorizmu a medzinárodné normy o transparentnosti a výmene informácií v daňových záležitostiach. Pri podávaní správ by Komisia mala zohľadňovať dôsledky pre rozvoj, obchod a finančné potreby príjemcov. V správe by sa mala zahrnúť aj podrobná analýza vplyvu tohto nariadenia na obchod a príjmy Únie z ciel, pričom osobitná pozornosť by sa mala venovať vplyvom na zvýhodnené krajiny.V relevantných prípadoch by sa mal tiež posúdiť súlad s hygienickými a rastlinolekárskymi právnymi predpismi Únie. Správa by mala zahŕňať aj analýzu účinkov systému so zreteľom na dovoz biopalív a na aspekty trvalej udržateľnosti.
(40)

Toto nariadenie rešpektuje základné práva a dodržiava zásady uznané najmä v Zmluve o fungovaní Európskej únie (ZFEÚ) a v Charte základných práv Európskej únie (ďalej len „charta“), najmä právo na ochranu osobných údajov ustanovené v článku 16 ZFEÚ a v článku 8 charty. Z dôvodov stability na finančných trhoch a ochrany investora je potrebná transparentnosť týkajúca sa významných čistých krátkych pozícií vrátane zverejňovania nad určitou prahovou hodnotou, keď je to ustanovené v tomto nariadení. Táto transparentnosť umožní regulačným orgánom monitorovať používanie predaja nakrátko v súvislosti so stratégiami na zneužívanie trhu a dôsledky pre riadne fungovanie trhov. Okrem toho by táto transparentnosť mohla pomôcť znížiť informačnú asymetriu tým, že sa zabezpečí, aby všetci účastníci boli dostatočne informovaní o rozsahu, v akom predaj nakrátko ovplyvňuje ceny. Každá prípadná výmena alebo prenos informácií príslušnými orgánmi by sa mali uskutočňovať v súlade s pravidlami o prenose osobných údajov ustanovenými v smernici Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe takýchto údajov ( 7 ). Každá prípadná výmena alebo prenos informácií orgánom ESMA by sa mali uskutočňovať v súlade s pravidlami o prenose osobných údajov ustanovenými v nariadení Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov ( 8 ), ktoré by sa mali v plnom rozsahu uplatňovať na spracovanie osobných údajov na účely tohto nariadenia.